ಸದಸ್ಯರಿಗೆ ಒಂದು ರೂ ಪಾವತಿಸದೆ 7 ಲಕ್ಷ ರೂ ವರೆಗೆ ಇದೆ ವಿಮೆ ಸೌಲಭ್ಯ! ಪಿಂಚಣಿ, ಪಿಎಫ್ ಮೊತ್ತದ ಕುರಿತು ಬಹುತೇಕರು ತಿಳಿದುಕೊಂಡಿರುತ್ತಾರೆ. ಆದರೆ ಸದಸ್ಯರಿಗೆ ಗರಿಷ್ಠ 7 ಲಕ್ಷ ರೂಪಾಯಿ ವರೆಗೆ ವಿಮೆ ಸೌಲಭ್ಯವೂ ಇದೆ. ಇದಕ್ಕಾಗಿ ಯಾವುದೇ ಪ್ರೀಮಿಯಂ ಪಾವತಿಸಬೇಕಿಲ್ಲ.ಈ ಯೋಜನಾ ಸೌಲಭ್ಯ ಪಡೆಯಲು ಏನು ಮಾಡಬೇಕು? ನವದೆಹಲಿ(ಆ.13)ಉದ್ಯೋಗಿಗಳ ಭವಿಷ್ಯ ನಿಧಿ( ) ಬಹುತೇಕ ಯೋಜನೆಗಳ ಕುರಿತು ಜನರು ತಿಳಿದುಕೊಂಡಿರುತ್ತಾರೆ. ತಿಂಗಳ ವೇತನದಲ್ಲಿ ಕಡಿತಗೊಳ್ಳವ ಪಿಎಫ್ ಮೊತ್ತ, ಪಿಎಫ್ ಒಟ್ಟು ಮೊತ್ತ, ಪಿಂಚನೆ, ತುರ್ತು ಅಗತ್ಯಕ್ಕಾಗಿ ಪಿಎಫ್ ಮೊತ್ತದಿಂದ ಹಣ ಪಡೆಯುವಿಕೆ ಸೇರಿದಂತೆ ಹಲುವು ಸೌಲಭ್ಯಗಳಿವೆ. ಇದರ ಜೊತೆಗೆ ಸದಸ್ಯರಿಗೆ 7 ಲಕ್ಷ ರೂಪಾಯಿ ವರೆಗೆ ವಿಮೆ ಸೌಲಭ್ಯವೂ ಇದೆ. ಇದಕ್ಕೆ ಪಿಎಫ್ ಸದಸ್ಯರು ಯಾವುದೇ ಪ್ರಿಮಿಯಂ ಪಾವತಿಸಬೇಕಿಲ್ಲ. ಈ ಯೋಜನಾ ಸೌಲಭ್ಯ ಮಾಹಿತಿ ಇಲ್ಲಿದೆ. ಉದ್ಯೋಗಿಗಳ ಡೆಪಾಸಿಟ್ ಲಿಂಕ್ ಇನ್ಶುರೆನ್ಸ್ ಲಿಮಿಟೆಡ್( ) ಅಡಿಯಲ್ಲಿ ಈ ಯೋಜನೆ ನೀಡಲಾಗಿದೆ. ಇಲ್ಲಿ ಯಾವುದೇ ಪ್ರಿಮಿಯಂ ಪಾವತಿಸಬೇಕಿಲ್ಲ. ಭವಿಷ್ಯ ನಿಧಿಗೆ ಕಂಪನಿ ಅಥವಾ ಸಂಸ್ಥೆ ಪಾವತಿಸುವ ಶೇಕಡಾವಾರು ಮೊತ್ತದಡಿಯಲ್ಲಿ ಈ ವಿಮೆಯ ಒಟ್ಟು ಮೊತ್ತ ನಿರ್ಧಾರವಾಗಲಿದೆ. ಈ ವಿಮೆ ಯೋಜನೆಯಡಿ ಪಿಎಫ್ ಸದಸ್ಯರು ಗರಿಷ್ಠ 7 ಲಕ್ಷ ರೂಪಾಯಿ ವರೆಗೆ ವಿಮೆ ಮೊತ್ತ ಪಡೆಯಲಿದ್ದಾರೆ. ತನ್ನ ಸದಸ್ಯರಿಗೆ ನೀಡುವ 7 ಬಗೆಯ ಮಾಸಿಕ ಪಿಂಚಣಿ ಯೋಜನೆಗಳ ಲಿಸ್ಟ್‌, ಇವುಗಳ ಬಗ್ಗೆ ನಿಮಗೆ ಗೊತ್ತಿರಲಿ.. ವಿಮೆ ಮೊತ್ತವನ್ನು ಉದ್ಯೋಗಿಯ ಅಂತಿಮ 12 ತಿಂಗಳ ಮೂಲ ವೇತನ ಹಾಗೂ ಭತ್ಯೆ ಆಧರಿಸಿ ನಿರ್ಣಯಿಸಲಾಗುತ್ತದೆ. ಈ ಯೋಜನೆ ಮೂಲಕ ವಿಮೆ ಹಣವನ್ನು ಕ್ಲೈಮ್ ಮಾಡುವಾಗ ಅಂತಿಮ ಬೇಸಿಕ್ ಸ್ಯಾಲರಿಯ 35 ಪಟ್ಟು + ಭತ್ಯೆ ಹಾಗೂ ಬೋನಸ್ ಮೊತ್ತ ಗರಿಷ್ಠ 1,75,000 ರೂಪಾಯಿ ಸೇರಿಸಿ ನೀಡಲಾಗುತ್ತದೆ. ಈ ವಿಮೆಯಲ್ಲಿ ಗರಿಷ್ಠ 7 ಲಕ್ಷ ರೂಪಾಯಿ ವರೆಗೆ ಕವರೇಜ್ ಸಿಗಲಿದೆ. ಇದು ಪಿಎಫ್ ಉದ್ಯೋಗಿಯ ಜೀವ ವಿಮೆ. ಉದ್ಯೋಗಿ ಮೃತಪಟ್ಟರೆ ನಾಮಿನಿ ಈ ಮೊತ್ತ ಪಡೆಯಲಿದ್ದಾರೆ. ಈ ಮೊತ್ತ ಪಡೆಯಲು ನಾಮನಿಗೆ ಕನಿಷ್ಠ 18 ವಯಸ್ಸು ತುಂಬಿರಬೇಕು. ನಾಮಿನಿ 18 ವರ್ಷಕ್ಕಿಂತ ಕೆಳಗಿದ್ದರೆ ಅವರ ಗಾರ್ಡಿಯನ್ ಈ ಮೊತ್ತವನ್ನು ನಾಮಿನಿ ಮೂಲಕ ಪಡೆಯಲು ಅರ್ಹ. ಕ್ಲೈಮ್ ಮಾಡುವಾಗ ಪಿಎಫ್ ಉದ್ಯೋಗಿಯ ಡೆತ್ ಸರ್ಟಿಫಿಕೇಟ್, ಅತ್ಯವಶ್ಯಕವಾಗಿದೆ. ಒಂದು ವೇಳೆ ಪಿಎಪ್ ಉದ್ಯೋಗಿ ಕೇವಲ 12 ತಿಂಗಳು ಕೆಲಸ ಮಾಡಿ ಅಚಾನಕ್ಕಾಗಿ ಮೃತಪಟ್ಟರೆ, ಈ ಉದ್ಯೋಗಿಯ ನಾಮಿನಿ 2.5 ಲಕ್ಷ ರೂಪಾಯಿ ವಿಮೆಯ ರೂಪದಲ್ಲಿ ಪಡೆಯಲಿದ್ದಾರೆ. ಒಂದು ವೇಳೆ ನಾಮಿನಿ ದಾಖಲಿಸದಿದ್ದರೆ ಈ ವಿಮೆ ಮೊತ್ತವು ಪತ್ನಿ ಅಥವಾ ಪತಿ, ಮಕ್ಕಳುನ್ನು ಅರ್ಹರನ್ನಾಗಿ ಪರಿಗಣಿಸಲಾಗುತ್ತದೆ. 5 ವಿಮೆ ಫಾರ್ಮ್ ಭರ್ತಿ ಮಾಡಿ ಈ ವಿಮೆ ಮೊತ್ತಕ್ಕ ಅರ್ಜಿ ಹಾಕಬಹುದು. : ನಿವೃತ್ತಿ ವೇಳೆ 2.5 ಕೋಟಿ ರೂಪಾಯಿ ಬೇಕಾ? ಹಾಗಿದ್ರೆ ಪ್ರತಿ ತಿಂಗಳು ಸ್ಯಾಲರಿಯಲ್ಲ ಇಷ್ಟು ಮೊತ್ತ ಕಟ್‌ ಆಗ್ಬೇಕು!